Joël Dicker

**Joël Dicker** (Ginebra, Suiça, 16 de huñu de 1985) es un escrebiol suiço.

## Biografía
Joël Dicker tuvu nacencia el 16 de huñu de 1985 en Ginebra, ciá assitiá ena parte francófona de Suiça, iju duna bibliotecaria i un professor de francés. Dicker passó la su infancia en Ginebra, ondi asistiría ala Collège Madame de Staël, inque no se sentiría mu empicau a los estudius. Alos 19 añus tomó classis d'atuación ena escuela de Drama nel Cours Florent en París. Un añu endispués, regresaría a Ginebra pa estudial Derechu ena Nuversiá de Ginebra, graduándu-se en 2010.

Con 10 añus d'edá, Dicker fundó *La Gazette des Animaux* (*La revista delos animalis*), una revista sobri la naturaleza, i que dirigió sieti añus. Gracias al su trabaju nesta revista, recibió el Prix Cunéo ala Proteción dela Naturaleza, i fue mentau comu "Reatol jefi más joven de Suiça" pola *Tribune de Genève*..

## Trayetoria
Alos 19 añus escrebió un relatu paun concursu intitulau "El Tigri". Los juecis creyun que abía copiau la obra por consideral qu'estaba abondu  bien escrita pa tenel essa edá i no le dierun el premiu.
Esti mesmo relatu seríe reconociu conel Premiu Enternacional pa jóvenis autoris francófonou i publicau nuna antología que recopilaba el trabaju de otrus ruchaoris. 

Vel el su primeritu cuentu publicau lo motivó pa acontinal escrebiendu i no tardó abondu tiempu en terminal la que seríe la su primera novela, *Les Derniers Jours de Nos Pères* (*Los últimos días de muestrus pairis*), ondi cuenta l'estoria de los SEO, una rama secreta del Serviciu de Enteligencia Secretu. Inque acabó el manustritu desta novela en 2009, ningún editol quissu publicar-llu.

En 2010, Dicker envió *Les derniers jours de nos pères* pa concursal en el Prix des Ecrivains Genevois, emportanti premiu entregau cá 4 añus, so a obras sin espublical. La novela resultó ruchaora i el premiu le fue entregau en diciembri de 2010. Endispués destu, l'editol dela casa editorial suiça L'Age d'Homme, Vladimir Dimitrijevic, contató con Jöel Dicker pa brindá-lli la publicación dela su novela. L'idea de Dimitrijevic era lanzar el libru en Suiça n'abril de 2011, peru pensó qu'el tema del libru interesaría alos francesis, de manera que propussu el retrasu nel lanzamientu ata setiembri de 2011, inque antei dessa fecha, en juñu, Dimitrijevic falleció nun acidenti automovilísticu quando se dirigía a París.

En heneru de 2012 se publicó finalmenti *Les Derniers Jours de Nos Pères*, por L'Age d'Homme i editau pa Francia por Éditions de Fallois. Essi mesmo añu, l'embajá suiça en París omenajeó esta novela duranti la conmemoración del Día D.

En 2012 se publicó tamién *La Vérité sur l’Affaire Harry Quebert* (*La verdad sobri el caso Harry Quebert*), ca siu traducia a 33 luengas i ca siu reconocia conel Grand prix du roman de l'Académie française en 2012.

## Librus

* *El tigri* (*Le tigre*, 2005), trad. de Juan Carlos Durán Romero i David de las Heras, publicau por Alfaguara en 2017*.*
* *Los últimos días de muestrus pairis*(*Les derniers jours de nos pères*, 2010/2012), trad. de Juan Carlos Durán Romero, publicau  por Alfaguara en 2014.
* *La verdad sobri el caso Harry Quebert*  (*La vérité sur l’affaire Harry Quebert*, 2012), trad. de Juan Carlos Durán Romero, publicau por Alfaguara en 2013.
* *El libru delos Baltimore* (*Le livre des Baltimore*, 2015), trad. de María Teresa Gallego Urrutia i Amaya García Gallego, publicau por Alfaguara en 2016.
* *La desaparición de Stephanie Mailer* (*La disparition de Stéphanie Mailer*, 2018) trad. de María Teresa Gallego Urrutia i Amaya García Gallego, publicau por Alfaguara en 2018.
* *L'enigma dela abitación 622* (*L'énigme de la chambre 622*, 2020), trad. de María Teresa Gallego Urrutia y Amaya García Gallego, publicado por Alfaguara en 2020.
* *El caso Alaska Sanders*, trad. de María Teresa Gallego Urrutia i Amaya García Gallego, publicau por Alfaguara en 2022. *
* *[[Un animal salvaje|Un animal salvaji]]* (2024), trad. de María Teresa Gallego Urrutia i Amaya García Gallego, publicau por Alfaguara en 2024.

### Adaptacionis
Ata ogañu la su única novela adatá  a televisión a sido La verdad sobri el caso Harry Quebert en 2018, baxu la forma duna miniserie protagonizá por Patrick Dempsey, Ben Schnetzer i Kristine Froseth. Dicker formó tamién parti dela escreviura del guion juntu a Lynnie Greenne i Richard Levine.

## Reconocimientus

* 2005, Premio Cunéo
* 2010, Premio des écrivains genevois
* 2012, Gran Premiu de Novela dela Academia Francesa.
* 2012, Premio Goncourt des lycéens

## Referencias

## Atijus p'ahuera

* Reseñas de los libros más relevantes de Jöel Dicker
*

* Reseña de "La desaparición de Stephanie Mailer"